Romano Tommasini
De Romano Tommasini gebuer de 16. Mäerz 1960 zu Esch-Uelzecht, an opgewuess zu Diddeleng, ass e lëtzebuergesche Museker a Geievirtuos.

Hien ass vu lëtzebuergescher-italieenescher Ofstamung. Säin éischte Geienunterrecht huet hien zu Lëtzebuerg um Conservatoire kritt. No senger Première am Escher Jongelycée huet hien um Conservatoire National Supérieur de Musique zu Paräis virustudéiert. Do huet hien 1983 en éischte Präis fir Gei a Musique de Chambre kritt.

Dréi Joer méi spéit gouf hie Solo-Violonist vum Orchester vun der Stad Nanzeg. Zanter dem 1.Mäerz 1989 gehéiert hien zu de Beriner Philharmoniker. Doriwwer eraus gehéiert hien zu follgende Kammermusiksgruppen: Philharmonisches Oktett, Philharmonisches Streichquintett, Philharmonische Freunde Wien-Berlin, Philharmonisches Streichtrio Berlin, Philharmonische Camerata, Amarcord-Quartett.

Um Spaweck 
De Romano Tommasini op der Websäit vun de Berliner Philharmoniker

Lëtzebuergesch Museker
Lëtzebuergesch Violonisten
Gebuer 1960